Gareth Evans

Cyfarwyddwr, sgriptiwr ffilm, golygydd ffilm a choreograffydd acsiwn Cymreig yw Gareth Huw Evans (ganwyd 1980).

Mae'n fwyaf adnabyddus am ddod a'r grefft ymladd pencak silat i sinema byd drwy ei ffilmiau Merantau, The Raid, a The Raid 2.

 Bywyd cynnar 
Ganwyd a magwyd Evans yn Hirwaun, Cwm Cynon. Graddiodd oBrifysgol Morgannwg (nawr yn Brifysgol De Cymru) gyda M.A. mewn sgriptio ffilm, ac roedd yn gwneud bywoliaeth drwy roi cymorth i bobl ddysgu Cymraeg ar y Rhyngrwyd.

 Gyrfa 
Ar ôl cyfarwyddo ffilm cyllid bach o'r enw Footsteps, cyflogwyd Evans fel cyfarwyddwr llawrydd ar gyfer rhaglen ddogfen am y grefft ymladd Indonesaidd pencak silat. Cafodd ei hudo gan y grefft, a darganfu y crefftwr ymladd Indonesaidd Iko Uwais, oedd yn gweithio fel dosbarthwr i gwmni ffonau. Fe roddodd Evans ran i Uwais yn ei ffilm Merantau, a ryddhawyd yn 2009 a ddaeth yn llwyddiant cwlt. Roedd yn cynllunio i greu ffilm acsiwn mwy o faint ond lleihaodd y cyllid cynhyrchu a chreodd y ffilm acsiwn The Raid: Redemption (2011). Ar ôl llwyddiant The Raid, fe wnaeth y ffilm acsiwn mwy ddatblygu i fod yn sail i'w olynydd, The Raid 2: Berandal (2014).

Ers Ionawr 2015, mae Evans wedi dechrau gwaith cyn-gynhyrchu ar ffilm gangster o'r enw Blister yn ôl ei gyfrif Twitter.

 Bywyd personol 
Mae Evans yn 6'7" (2.01m) o daldra. Mae'n byw yn Jakarta gyda'i wraig, Maya, a'u merch Sophie.

 Ffilmyddiaeth 
 Blwyddyn TeitlNodiadau2003Samurai MonogatariFfilm fer2006Footsteps2009Merantau2011The Raid: Redemption2013V/H/S/2Darn: Safe Haven2014KillersCynhyrchydd gweithredol2014The Raid 2: Berandal

 Gwobrau 
Yn Nhachwedd 2011, enillodd The Raid: Redemption wobr "Midnight Madness" yng Ngŵyl Ffilm Ryngwladol Toronto.

 Cyfeiriadau 

 Dolenni allanol 
 Gareth Evans yn yr Internet Movie Database  
  ar Twitter

Categori:Genedigaethau 1980
Categori:Cyfarwyddwyr ffilm yr 21ain ganrif o Gymru
Categori:Pobl o Rondda Cynon Taf
Categori:Sgriptwyr ffilm yr 21ain ganrif o Gymru